**Norges idrettshøgskole** (**NIH**) er en statlig, vitenskapelig høgskole med særskilt nasjonalt ansvar for utdanning og forskning innen idrettsvitenskap. Skolen holder til ved Sognsvann på Kringsjå i Oslo med Olympiatoppen Toppidrettssenteret som nærmeste nabo.

Norges idrettshøgskole ble opprettet i 1968 som Norges fremste utdannings- og forskningsinstitusjon knyttet til idrett og friluftssliv. Skolen tok da over for Statens gymnastikkskole som samtidig ble lagt ned. Samfunnsoppdraget til NIH er å drive høyere utdanning, forskning og formidling innen et bredt teoretisk og aktivitetsrettet idrettsvitenskapelig område. Aktivitetsfeltet rommer bredde- og toppidrett, kroppsøving, friluftsliv og andre former for organisert og selvorganisert bevegelsesaktivitet. NIH har en flerfaglig tilnærming til undervisning og forskning på mennesker i bevegelse, inkludert barn, unge, voksne, eldre og mennesker med funksjonsnedsettelser. NIHs utdanninger og forskningsvirksomhet har stor samfunnsmessig relevans. Flerfaglig kunnskap om idrett og mennesker i bevegelse fremmer en bredere forståelse av den betydningen bevegelse kan ha for danning, læring og utvikling hos både grupper og enkeltpersonerNIH ble opprettet i 1968 som vitenskapelig høyskole og er Norges fremste utdannings- og forskningsinstitusjon i idrettsvitenskap. 

Rektor ved NIH er Lars Tore Ronglan. Unn-Hilde Grasmo-Wendler er administrerende direktør.

Historie
--------

I 1870 ble Statens gymnastikkskole etablert under navnet Den Gymnastiske Centralskole for legemsøvelse og våpenbruk. Skolen fikk nytt navn i 1915 og het da Statens gymnastikkskole fram til den ble nedlagt 1. juli 1968. 

Norges idrettshøgskole, som frem til dette tidspunktet hadde vært under etablering i en tid, startet sin virksomhet 12. august 1968. Statsminister Per Borten åpnet skolen ved å fyre av et skudd med en startpistol. I 1973 ble det første vitnemålet for fullført hovedfag delt ut, og i 1990 ble den første doctor scientiarum uteksaminert. 

Direktør ved skolen fra 1968 til 1999 var Thor Volla. Den nye høgskoleloven medførte at NIH ansatte sin første rektor i 1990, professor Kari Fasting. I 1990 stod Sigmund Loland for NIHs første doktorgrad.
I 2018 feiret høgskolen 50-årsjubileum.

I 2016 avsluttes mangeårig samarbeid med Forsvaret, og deres avdeling flytter til Akershus festning, der forskerne integreres i Forsvarets høgskole.

Rektorer
--------

Rektorstillingen ved NIH har historiske vært tildelt med åremål på 6 år, med mulighet for å sitte to perioder. Fra 2013 ble åremålet redusert til 4 år.

* 2017-2025.: Lars Tore Ronglan
* 2013-2017: Kari Bø
* 2005-2013: Sigmund Loland
* 1999-2005: Gunnar Breivik
* 1993–1999: Per Wright
* 1990-1993: Kari Fasting

Direktører
----------

* 2021-d.d.: Unn-Hilde Grasmo-Wendler
* 2012-2021: Lise Sofie Woie
* 2000-2012: Baard Wist
* 1968-1999: Thor Volla

Studietilbud
------------

Norges idrettshøgskole tildeler gradene bachelor, master, samt forskningsgraden ph.d. innenfor fagområdet idrettsvitenskap. I studieåret 2022 hadde NIH 1540 heltids- og deltidsstudenter.

Forskerstudiumet (*philosophiae doctor, ph.d.*) er skolens høyeste utdanning. Skolen tilbyr en rekke masterstudier innen blant annet idrett og samfunnsvitenskap, idrettspedagogikk mot kroppsøving og idrettsfaglig undervisning, sports management, idrettspsykologi og trenerrollen. Skolen ligger langt fremme med sine studier innen idrettsmedisin, idrettsfysiologi og bevegelseslære, idrettsfysioterapi og en internasjonal master, *health and physical activity*

Innen bachelorgradene kan studenter ta fordype seg innen friluftsliv, trening, helse og prestasjon, sport management og trenerrollen og idrettspsykologi. Utover dette tilbyd skolen flere årsstudier som studenter kan utvide sin kompetanse innen, og eksempelvis doble en bachelorgrad. Som flere høgskoler og universiteter er tilbudet innen nettstudier under utvikling.

Idrettsanlegg og fasiliteter
----------------------------

Anlegg og treningsfasiliteter tilknyttet idrettshøgskolens undervisning leies ut til idrettslag, organisasjoner og privatpersoner på ettermiddags- og kveldstid og i helger for å sikre tilgang og effektiv bruk av treningsmulighetene. Blant NIHs fasiliteter er 

* Idrettshall og sal for ballspill
* Saler til turn/akrobatikk, dans og diverse idretter/fysisk aktivitet
* Svømmebasseng på 25 meter, med område for stuping med brett på 1, 3 og 5 meter
* Plaskebasseng til blant annet babysvømming
* Treningssenter for basis- og styrketrening
* Spinningsal
* Kunstgressbane primært til fotball
* Friidrettsbane med tartandekke til løping og hoppøvelser
* Grusbane til friidrettens kastøvelser (spyd, kule, slegge, diskos)
* Tennisbaner
* Beachvolleyballbaner
* Diverse auditorier og undervisningsrom som også er egnet til seminarer

Studentforeninger ved NIH
-------------------------

* NIHI – Norges idrettshøgskoles idrettslag (For studenter > Studentforeninger)
* GiGass – Studentforening som organiserer turer og arrangementer (For studenter > Studentforeninger)
* Sosiale NIH – Arrangerer festlige sammenkomster på og utenfor NIH (For studenter > Studentforeninger)
* StartNIH - Student organisasjon for innovasjon og entreprenørskap (For studenter > Studentforeninger)

Referanser
----------

1. ↑  Totalt antall registrerte studenter ifølge Database for statistikk om høgre utdanning DBH
2. ↑  Antall ansatte i forskjellige kategorier ifølge Database for statistikk om høgre utdanning DBH
3. ↑  Ansatte hos NIH.
4. 1 2 3  «Norges idrettshøgskole 50 år». *Norges idrettshøgskole* **(norsk)**. Arkivert fra originalen 3. august 2020. Besøkt 11. juni 2019.
5. ↑  ntb.no: *Fire nye år i NIH-toppen*, hentet 2. april 2023
6. ↑  khrono.no: *Lars Tore Ronglan starter i dag, 1. august, i sitt andre åremål som valgt rektor ved Norges idrettshøgskole.*, hentet 2. april 2023
7. ↑  NIH studier

Litteratur
----------

* *100 år. Den Gymnastiske Centralskole 1870–1915, Statens gymnastikkskole 1915–1968, Norges idrettshøgskole 1968–1970: Referat fra jubileumssymposiet 2.-4. januar 1970*. Oslo: NIH. 1970.  [Digital utgave / Tilgang for norske IP-adresser ved Nasjonalbiblioteket.]
* Volla, Thor (1929–2008) (1993). *Norges idrettshøgskole: 25-års jubileumsskrift*. Oslo: Norges idrettshøgskole. ISBN 8250202961.  [Digital utgave / Tilgang for norske IP-adresser ved Nasjonalbiblioteket.]

Eksterne lenker
---------------

* Offisielt nettsted Rediger på Wikidata

* (en) Norwegian School of Sport Sciences – kategori av bilder, video eller lyd på Commons Rediger på Wikidata
* Nasjonalt organ for kvalitet i utdanningen
* (no) «Norges idrettshøgskole». *Kulturminnesøk*. Riksantikvaren – Direktoratet for kulturminneforvaltning.

  


| * v
* d
* r
Norges universiteter og høyskoler |
| --- |
| Universiteter | 

|  |  |
| --- | --- |
| U5 | 
* Bergen
* NMBU
* NTNU
* Oslo
* Tromsø

 |
| Nye | 
* Agder
* Nord
* Oslomet
* Stavanger
* Sørøst-Norge

 |

 |
| Vitenskapeligehøyskoler | 

|  |  |
| --- | --- |
| Statlige | 
* Arkitektur- og designhøgskolen i Oslo
* Høgskolen i Molde
* Kunsthøgskolen i Oslo
* Norges handelshøyskole
* Norges idrettshøgskole
* Norges musikkhøgskole

 |
| Private | 
* Handelshøyskolen BI
* MF vitenskapelig høyskole
* VID vitenskapelige høgskole

 |

 |
| Regionalehøyskoler | 
* Innlandet
* Samisk
* Vestlandet
* Volda
* Østfold

 |
| Andre statligehøyskoler | 
* Forsvarets høgskole
* Politihøgskolen

 |
| Privatehøyskoler | 
* Ansgarskolen
* Dr Mauds Minne
* Fjellhaug
* Høyskolen Kristiania
* Lovisenberg
* NLA Høgskolen

 |
| *Se også: Høgskoler med akkrediterte studietilbud* Det finnes i tillegg flere institusjoner med godkjente studier på høyskolenivå, men uten institusjonsakkreditering som høyskole. Disse har likevel rett til å kalle seg høgskole/høyskole. |

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** VIAF **·** ISNI **·** Forvaltningsdatabasen **·** Nasjonalt skoleregister **·** Brønnøysundregistrene
 |